Müğənni Afaq Aslan deyir ki, fala baxdırmır, çünki falçıya getmək ona düşmür. O etiraf etdi ki, vaxtilə cadunun qurbanına çevrilib və bu vasitə ilə ona təsir ediblər: “Keçmiş həyat yoldaşım mənə elçi gələndə onu sevmirdim. Onunla ailə qurmaq fikrim qətiyyən yox idi. Düşünürdüm ki, mənim kimi bir qız ona necə “hə” deyə bilər? Aramızda dağlar qədər fərq var idi. Lakin biixtiyar olaraq birdən-birə onu sevməyə başladım. Hətta o dərəcədə sevirdim ki, deyirdim, ya onunla ailə quracam, ya da heç vaxt heç kimə ərə getməycəm. Daha sonra mənə məlum oldu ki, ərim onu sevməyim üçün mənə cadu etdiribmiş. Bunu sonralar özü mənə etiraf etdi”.